《鹊踏枝 庚申元夜独坐，口占》
清代·潘榕

爆竹声喧箫管奏。佳节年年，又到元宵候。灯火六街明似昼。

一檠独坐听寒漏。

豪兴而今非复旧。老去时迁，愁攒眉间斗。冷淡繁华都阅透。

梅花许我同清瘦。

作者简介：潘榕（1865—1929），字荫荪，又字印僧。祖籍浙江山阴。清光绪间曾任乐厂盐大使职，后定居成都。有《吟秋馆诗词抄》，弹词《问铃》、《吊潇湘》等。